Р е п у б л и к а С р б и ј а

**ОПШТИНА ИВАЊИЦА**

07 Број: 404-2-12/2019-5

22.08.2019. године

**И в а њ и ц а**

У складу са чланом 63. став 3. Закона о јавним набавкама ("Службени гласник Републике Србије" бр. 124/2012, 14/2015 и 68/2015) Комисија за спровођење поступка за јавну набавку добара – **Набавка опреме за вртић у Црњеву, по партијама, ЈН 12/2019,** објављује следеће**одатне информације и појашњења конкурсне документације 12/2019, БРОЈ 5**

У вези са конкурсном документацијом број **12/2019** – **Набавка опреме за вртић у Црњеву, по партијама,** а која је објављена дана 29.07.2019.године на Порталу јавних набавки и на интернет страници наручиоца, заинтересовано лице затражило је додатне информације и појашњења конкурсне документације и при томе навело:

**Питање :**

**Сагласно члану 63.став 2. ЗЈН, молимо Вас за додатна појашњења конкурсне документације јавне набавке: ЈН 12/2019 - НАБАВКА ОПРЕМЕ ЗА ВРТИЋ У ЦРЊЕВУ,како следи:**

**Поштовани,**

**1.У техничкој спецификацији коју сте дали за Партију 1 – Машине и опрема под ред. бр.1.1 тражите Про. Машину за прање веша**

**А)Тражите да пречник врата буде 410 мм. У вези са тим наше питање гласи:**

Да ли је за Наручиоца поред задате димензије врата 410 мм прихватљива и димензија врата 620 мм, будући већи отвор на вратима омогућава лакше стављање и вађење веша,а не ремети функцију машине?

**Одговор:**

**Прихватљиво је.**

**Б)Тражите да потрошња воде воде по циклусу буде 85,9 литара. У вези са тим наше питање гласи:**

Да ли је за Наручиоца прихватљива потрошња воде по циклусу поред задате 85,9 лит и потрошња од 79,7 до 104,7 литара по циклусу собзиром да је потрошња воде везана за изабрани програм и запрљаност веша, а понуђена потрошња је везана за стандард ČSN EN 60456 ed.3 norm

**Одговор:**

**Прихватљива је.**

**В)Тражите да укупна снага буде 13,66 кW. У вези са тим наше питање гласи:**

Да ли је за Наручиоца поред тражене машине од 13,66 кW**,** прихватљива и машина за прање веша укупне снаге 12 кW? Нуђење машине са мањом снагом од тражене у техничкој документацији, никако не значи да то утиче на квалитет рада машине, већ да иста са мањом потрошњом ел.енергије (што иде и Вама у корист) обавља своју функцију.

**Одговор:**

**Прихватљива је**.

**Г)Тражите да нето тежина машине буде 215 кг. У вези са тим наше питање гласи:**

Да ли је за Наручиоца поред тражене тежине од 215 кг, прихватљива тежина машине од 210 кг. Сматрамо да се тежина машине никако не одражава на рад машине?

**Одговор:**

**Прихватљива је**.

**Д)Тражите да димензија машине буде 795х780х1245мм. У вези са тим наше питање гласи:**

Да ли је за Наручиоца поред тражене димензије 795х780х1245мм, прихватљива димензија 795х795х1225 мм. Сматрамо да овако мала одступања у димензијама код дубине и висине машине никако не могу да утичу на планирани простор у коме ће бити смештена машина, с обзиром да се ширина машине поклапа, а ова димензија може утицати на планирани простор.

**Морамо нагласити Наручиоцу да у техничкој спецификацији није дао никаква одступања од задатих техничких карактеристика, чиме онемогућава учешће већег броја понуђача који нуде машине за прање веша са малим одступањима од задатих, чиме је нарушен чл.10. ЗЈН**

**Одговор:**

**Прихватљива је.**

**1.У техничкој спецификацији коју сте дали за Партију 1 – Машине и опрема под ред. бр.1.2 тражите Про. Машину за сушење веша**

**А)Тражите да капацитет пуњења буде 15 кг. У вези са тим наше питање гласи:**

Да ли је за Наручиоца прихватљива и машина за сушење веша капацитета од 13,5-17,00 кг?

**Одговор:**

**Прихватљива је.**

**Б)Тражите да запремина бубња буде 300 дм. У вези са тим наше питање гласи:**

Да ли је за Наручиоца прихватљива и машина за сушење веша запремине бубња од 271-347 дм односно литара?

**Одговор:**

**Прихватљива је**

**В)Тражите да пречник и дубина бубња буду Ø 761х660 мм. У вези са тим наше питање гласи:**

Да ли је за Наручиоца прихватљива и машина за сушење веша пречника бубња од 673 до 762 мм, односно дубина бубња до 762 мм?

**Одговор:**

**Прихватљива је**

**Г)Тражите да отвор врата буде Ø 612 мм. У вези са тим наше питање гласи:**

Да ли је за Наручиоца поред тражене димензије од Ø 612 мм, прихватљива и машина за сушење веша са отвором врата Ø576 мм. Сматрамо да одступање у димензији отвора машине никако утичу на функцију машине.

**Одговор:**

**Прихватљива је**

**Д)Тражите систем директног преноса снаге уместо каишева. У вези са тим наше питање гласи:**

Будући у основнојконкурсној документацији као и у Измени и допуни конкурсне документације број 2 од 02.08.2019 год. није био наведен овај услов, Наручилац је омогућио учешће већем броју понуђача. Убацивањем овог услова, који је иначе дискриминаторски, у Измени и допуни конкурсне документације број 3 од 09.08.2019 год. Наручилац је прекршио чл.10. ЗЈН фаворизујући само једног произвођача машина за сушење са овим техничким карактеристикама, и једног понуђача.Наглашавамо и то да је Наручилац ставио слику машине за сушење веша произвођача Uni Mac, сa карактеристикама у основној конкурсној документацији као и у Измени и допуни конкурсне документације број 2 од 02.08.2019 год. које су могле да се односе на машине већег броја произвођача, чиме би се омогућила већа конкурентност и учешће већег броја понуђача. Зато указујемо Наручиоцу да измени конкурсну документацију и допусти и систем преноса каишевима.

**Одговор:**

**Прихватљив је и** систем преноса каишевима.

**Ђ)Тражите да укупна снага буде 12,43 кW. У вези са тим наше питање гласи:**

Да ли је за Наручиоца поред тражене снаге од 12,43 кW, прихватљива машина за прање веша укупне снаге12 кW? Нуђење машине са мањом снагом од тражене у техничкој документацији, никако не значи да то утиче на квалитет рада машине, већ да иста са мањом потрошњом ел.енергије (што иде и Вама у корист) обавља своју функцију

**Одговор:**

**Прихватљива је.**

**Е)Тражите да димензија машине буде 795х970х1290мм. У вези са тим наше питање гласи:**

Да ли је за Наручиоца поред тражене димензије 795х970х1290мм, прихватљива димензија 711-800х1191х1622 мм. Сматрамо да ова модступања у димензијама не могу да утичу на планирани простор у коме ће бити смештена машина, с обзиром да сте у основнојконкурсној документацији као и у Измени и допуни конкурсне документације број 2 од 02.08.2019 год. тражили горе наведене димензије наглашавајући чак и модел машине, да би у Измени и допуни конкурсне документације број 3 од 09.08.2019 год. изменили карактеристике, фаворизујући само једног произвођача машина за сушење са овим техничким карактеристикама и тиме прекршили чл.10. ЗЈН. Зато указујемо Наручиоцу да измени конкурсну документацију и допусти да се понуде и машине за сушење веша са другим димензијама.

**Одговор :**

**Прихватљиве су.**

**Ж)Тражите да нето тежина машине буде 134 кг. У вези са тим наше питање гласи:**

Да ли је за Наручиоца прихватљива тежина машине од 134 до 164 кг. Сматрамо да се тежина машине никако не одражава на рад машине?

**Одговор :**

**Прихватљива је.**

**Морамо још једном нагласити Наручиоцу да у техничкој спецификацији није дао никаква одступања од задатих техничких карактеристика, чиме онемогућава учешће већег броја понуђача који нуде машине за прање веша са малим одступањима од задатих, чиме је нарушен чл.10. ЗЈН.**

**У вези са горе наведеним сматрамо да ће Наручилац допунити конкурсну документацију са изменама техничке документације и тиме омогућити учешће већег броја понуђача који нуде машине и других произвођача, осим машина које сте фаворизовали са описом у техничкој документацији,а самим тим сте фаворизовали и увозника тих машина чији сте опис дали, а тиме прекршили чл. 10.71. и 72. ЗЈН.**

**Одговор :**

**Прихватљива је опрема било ког произвођача која је по карактеристикама и капацитету приближна датим карактеристикама, односно добра која на суштински једнак начин испуњавају услове из спецификације.**

С поштовањем

Комисија 12/19